Odense Adresse-Contoirs Efterretninger, 1846-05-07
J Beobachter om Sunde, skrives under 14 April fra Apenrade: "For nogen Tid siden meddeelte det herværende Ugeblad i flere Nummere en Correspondance fra Kjøbenhavn, som baade med Hensyn til Personer og Ting indeholdt interessante Facta, men senere er den ei bleven fortsat. Som Abonnent paa Bladet henvendte jeg mig derfor til Redacteur Fischer, og erholdt af ham den Oplysning, at de senere Meddelelser fra Kjøbenhavn vare stødte paa Censor=Vanskeligheder, hvorfor han sandsynlig vilde miste sin Correspondent fra Hovedstaden, da det var et stort Spørgsmaal, om dennes Meddelelser i Fremtiden vilde gaae igjennem. Thi vilde han ogsaa udsætte sig for Beslaglæggelse af sit Blad, saa lærte Erfaring, at den slesvig-holsteenske Regjering regelmæssig stadfæstede disse, og at han saaledes kun udsatte sig for Omkostninger uden at gavne Sagen. Det er imidlertid dog virkelig sørgeligt, naar et lidet, men dygtigt redigeret og agtet Blad paa saadan Maade bliver tvunget til at forholde sig taus ved de vigtigere fædrelandske Anliggender. Og endnu mere oprørende forekommer dette fra et almindeligere Synspunct, naar Man betænker, at vort Ugeblad under den heftigste Kamp og under de vanskeligste Forhold stedse med megen Tact har vedligeholdt en hæderlig, aldrig Grændserne for Velanstændighed overskridende, patriotisk folkelig Tendents - sammes Censor, Borgmester Schow, derimod endog i sit Embede har gjort sig skyldig i Misbrug og Overtrædelser, som røbe en modsat politisk Retning. Det støder ogsaa i høieste Grad den ethvert Menneske medfødte Rets- og billighedsfølelse, naar Man med Hensyn til de tvende Personer, som her befinde sig ligeover for hinanden, betænker, at der dog endnu stedse er givet den i Embede, Magt og Overflod levende Borgemester Schow Evne til at fortrædige den med timelige Goder saa sparsomt udstyrede redelige Fischer. J 1845 bestode det Reiersenske Fond's Udgifter til Manufacturvæsenets og Jndustriens Fremme af Følgende: De aarlige Bidrag bestode af 1000 Rbd. til den polytechniske Læreanstalt, 300 Rbd. til hver af følgende Jndretninger, nemlig: Det med ovennævnte Anstalt forenede Jnstitut for Metalarbeidere; Selskabet for Natur lærens Udbredelse; det techniske Selskab; til Fortegninger og øvrige Apparater i dets Skoler; Foreningen for Søfartens Fremme. Endvidere 100 Rbd. til Jnstitutet for de Blinde; til Udgivelsen af Jndustriforeningens Tidende 200 Rbd.; til Handelstidenden 100 Rbd.; til Udgivelsen af Tegnelærer Petersens Tegninger af Jern gitteret omkring Rundetaarns øverste Deel 150 Rbd. og 400 Rbd. til Prof. Hetsch for at give fri Privatunderviisning til duelige Bygningselever og Haandværkere. Af Reise-Understøttelser ere anvendte en Summa af 7050 Rbd. Fremdeles har Man bidraget til forskjellige Skoler og Underviisninger og Understøttelse til nye opfundne Maskiner m. m., Alt henhørende til Jndustrien, og Haandværkerne, 2490 Rbd.; dernæst tilstaaet som rentefrie Forskud til forskjellige Fabrikanter og Haandværkere 3400 Rbd. Endelig har Man ogsaa udenfor Kjøbenhavn anvendt 1982 Rbd. - Af det Foregaaende sees altsaa, at Man med Fondets Midler paa forskjellige Maader søger at opnaae Testators Villie, og rundeligen bidrager til Jndustriens Fremme i Danmark. Fondet eiede 428,443 Rbd. Efter den forudgaaede Jndbydelse til samtlige Skolelærere i Danmark, for ved et almindeligt Møde i Randers den 1 Mai, i Forening at tage i Overveielse, Hvad der maatte ansees nødvendigt at petitionere Stænderne om til Almueskolevæsenets Fremme, saa mødte Dagen iforveien den tidligere nedsatte Petitionscommitter for at sammenarbeide de fra forskjellige Steder, navnlig fra Aarhuus og Aalborg indkomne Forslag til en Eenhed, der kunde fremlægges til Forsamlingens nærmere Drøftelse. Til Referent valgtes Skolelærer Bering af Viby. J Mødet, der blev afholdt den berammede Tid i Salonen "Rosenlund, havde indfundet sig circa 100 Skolelærere fra Landets forskjellige Egne. En stor Deel mødte som Repræsentanter for visse Districter eller Skolelærerforeninger. Fra Sjælland mødte kun en Saadan. Forsamlingen aabnedes Kl. 8 af Jnstitutbestyrer Kraiberg, der eenstemmig blev valgt som Dirigent, med et udførligt Foredrag om Almueskolevæsenets Tilstand, og hvori der, efter given Anledning, blev taget under nærmere Overveielse, hvorvidt det maatte være betimeligt at indgive en Petition til Stænderne, hvilket blev besvaret bekræftende af de Tilstedeværende, og sluttedes med et "Længeleve!" for Kongen, som besvaredes af Forsamlingen med et gjentagen rungende Hurra. Derpaa skredes til de egentlige Forhandlinger, der fortsattes den hele Dag med to Timers Afbrydelse til Middagsspiisning. Ved denne Leilighed blev der holdt Taler og udbragt Skaaler: af Skolelærer Jessen i Randers for Kongen, og en Velkomsthilsen til de forsamlede Lærere; af Jnstitutbestyrer Kraiberg for Pestalozzis Minde, for Hr. Stænderdeputeret Ree, der med Varme har taget sig af Almueskolevæsenet, for Prof. Jensen, Frølund og flere Andre af Skolevæsenets Venner og Talsmænd; af Skolelærer Bendix for Dr. Biskop Brammer; af Skolelærer Schmith i Witten for Erindringen og Haabet; af Skolelærer Jungersen i store Brøndum fremsagdes et smukt Digt om den danske Mai. Slutteligen udbragtes Skaaler for Bestyrelsen, for adskillige tilstedeværende Personer o. s. v. Forøvrigt tør Referenten ikke indlade sig paa at give nogen Udsigt over, Hvad der blev forhandlet, da dog et Uddrag ikke kan give noget klart billede af Sagen, og det saa meget mindre, som det blev besluttet, saasnart som muligt, i et eget Skrift at bekjendtgjøre Forhandlingerne i deres Heelhed, paa det at Enhver, der interesserer sig for Skolevæsenet, kan see, Hvad der ligger Skolelærerstanden paa Hjerte. (Rand. A.)